2 миллионға жуық ауыл тұрғынын интернетпен қамтамасыз ету жоспарланды
"2 миллионға жуық ауыл тұрғынын интернетпен қамтамасыз ету жоспарланды" | "https://abai.kz/post/45054"
TITLE: 2 миллионға жуық ауыл тұрғынын интернетпен қамтамасыз ету жоспарланды
URL: https://abai.kz/post/45054
META: "2 миллионға жуық ауыл тұрғынын интернетпен қамтамасыз ету жоспарланды" | "https://abai.kz/post/45054"
DATE: 26.05.2016
AUTHOR(s): Абай-Ақпарат
TOTAL WORDS: 176
TEXT: ҚР ақпарат және коммуникациялар министрі Дәурен Абаев министрліктің кең ауқымды интернет желісімен қосымша 2 миллионға жуық ауыл тұрғынын интернетпен қамтамасыз етуді жоспарлап отырғанын мәлімдеді, - деп хабарлайды Tengrinews.kz тілшісі. Бұл туралы министр бүгін Астана экономикалық форумы аясында министрлік пен Дүниежүзілік банктің бірлесіп ұйымдастырған Building a Digital Future дөңгелек үстел мәжілісінде баяндады. "Мен Қазақстанның сандық қоғам құру жолындағы жетістіктері туралы айтып бердім. Сонымен қатар ҚР Ақпарат және коммуникациялар министрлігінің 2020 жылға дейінгі жоспарын ортаға салдым", - деп жазды Абаев Facebook желісіндегі ресми парақшасында . Оның айтуынша, мына жоспарлар қолға алынған: - кең ауқымды интернет желісімен қосымша 2 миллионға жуық ауыл тұрғынын қамтамасыз ету; - сандық сауаттылық деңгейін 85 пайызға дейін, ал электрондық қызметтерді пайдаланатын азаматтар үлесін 70 пайызға дейін ұлғайту; - сандық эфирлік хабар тарату желісімен халықтың 95 пайызын қамту; - ақпараттандыру саласындағы мемлекеттің күрделі шығыстарын азайтып, жобаларды жеке инвестициялар есебінен жүзеге асыруға өту; - электрондық үкімет сервистерінің кемінде 80 пайызын "бұлтты" инфрақұрылымға көшіру. "Сандық әлем өте жылдам өзгеріп жатыр. Бұл өзгерістерден шет қалу - жаһандық экономика көшінен ұзақ жылдарға қалып қоюмен бірдей", - деді министр. Aбай-ақпарат
